Leánycserkész—program
1
OIB beszámoló
1
Szövetségünk és kerületünk is választások előtt áll...
1
Internetes oldal II.
2
Őszi portya
2
Őv-képzés-jelentkezés!!!
2
Rover téli tábor
2
Élménybeszámoló-Carpathia 2001
2
A kommunizmus
áldozatainak sírhelyeinél
3
Betlehemi Láng Bécsben
3
Országos tisztképzés
3
20. Világjamboree
Jelentkezés!!!
4
Vitafórum a táborozásról
4
Parancsnokoknak
4

A Magyer Cserkészszövetség V. Kerületének hivatalos lapja. Megjelenik aktualitás és igény szerint. Főszerkesztő: Dr. Laurinyecz Mihály kerületi f. vezetőtiszt. Cím: 6723 Szeged, Tátra tér 5. Tel.: 62-483-750 E-mail: laurin@deltav.hu

Kerületünk a jövő évben vezetőségi választások előtt áll. Már most gondolkozzatok, ki tudna közületek részt venni a Kerület vezetésében bármilyen területen? Hamarosan ismertetjük a jelölőbizottság tagjainak névsorát! Lehet jelentkezni a feladatokra!

Számunk tartalmából

„sodrásban”

V. kerületi cserkészkörlevél

2001. November 10.

I. évfolyam 3. szám

Az OIB 2001. 10. 22-i
rendes üléséről beszámoló
Az Elnök Úr 10 órakor megnyitotta az ülést. Megállapította, hogy 17 szavazattal bíró OIB tag van jelen. Tehát a rendes ülés szavazó, azaz határozatképes is.
Az Elnök Úr felkérte a jelenlévőket, hogy befelé fordultan emlékezzünk meg az 1956-os forradalomra és imádkozzunk az ártatlan áldozatokért.
Az OIB tagokon felül számos fiatal st. is jelen volt.
Ima.
Az Elnök Úr közölte, hogy a Felügyelő Bizottság Elnöke a napirend előtt ismertetni szándékozik beszámolóját. Javasolta, hogy terjedelménél fogva a beszámoló a napirend utolsó pontja legyen.
Elfogadta 17 OIB tag, valamint az írásban közölt napirendet. Majd az OIB saját tagjai közül megválasztott 3 főből álló Jelölő Bizottságot és 3 tagú Szavazatszámláló Bizottságot az első napirendi pontban foglaltak végrehajtására, azaz a tisztségviselők lemondásával megüresedett országos ügyvezető elnöki, országos vezetőtiszti és országos főtitkári beosztás ideiglenes megbízás útján történő betöltésére a következő tisztújító országos közgyűlésig.
A Jelölő Bizottság Elnöke:
Orsz. Ügyv. Elnöknek javasolta Legeza László dr. cst-t,
Orsz. Vezetőtisztnek javasolta Kispál György cst-t,
Orsz. Főtitkárnak javasolta Ormay Józsefné cst-t.
A jelöltek ismertették szóban életrajzukat, kijelentették, hogy megválasztásuk esetén legjobb tudásuk és képességük szerint látják majd el tisztségükből fakadó feladataikat. Egyöntetűen kifejtették, hogy az adott tisztséghez kötődnek elsősorban az ASZ és az SZMSZ előírta törvényes rend helyreállítását, a felgyülemlett nagymértékű hátralék feldolgozását tekintik elsődleges feladatuknak!
Az OIB tagjai titkos szavazással egyhangúlag megválasztották a jelölteket, akik köszönetüket fejezték ki a bizalomért.
A második napirendi pontként a 2002. Évi tagdíj összegének megállapítása szerepelt, melynek során kialakult vita eredményeként az OIB évi 600 Ft/fő, 40-60 %-os megosztást szavazott meg 2 tartózkodás mellett. 40 %-a a Szövetséget, 60 %-a a kerületet illeti meg. Befizetése 2002 március 31-ig kötelező!
Ormay József cst. a Vezetők Lapja kapcsán előadta, hogy feltétlenül kívánatos, hogy minden igazolt cserkészcsapat kapjon 1 db ingyenes példányt. Az Elnök Úr felkérte a VL szerkesztőbizottságát, hogy az elhangzott javaslat figyelembe vételével állapítsa meg a VL árát éves szinten, majd terjesszék elő jóváhagyásra.
Az OIB egyhangúlag felmentette Virág András st-t a Külügyi Bizottság vezetőtiszti beosztásából.
Csermely László cst. Felolvasta jelentését, mint a Felügyelő Bizottság beszámolóját.
Ima.
Szeged, 2001. November 7.
Jó munkát!
dr Rosiár László cst.
B. ker. OIB küldötte

Fontos közérdekű kerületi közlemény:
Az V. cserkészkerület leánycserkész programterve
I. Március 2.:
Leányőrsvezetők továbbképzése (országos leányvezetőkkel)
II. Március 23.:
Leányőrsvezetők továbbképzése (országos leányvezetőkkel)
III. Május 1.
Leánycserkészek versenye
Témakörök:
Főzési-sütési-terítési
Kézügyességi (hozott és helyben készített)
vasalás
virágkötés
gyöngyfűzés és
szövés
üvegfestés
motívumrajzolás
Rovásírás (botbaírás)
Folklór (tájegységek, tájházak, hímzések)
IV. Szeptember 21-22.: Leánycserkészek portyája, akadályversennyel
V. November 23-24.: Adventi készülődés.
Szentes, 2001. október 5.
A programokra Gilicze Andrásné Erzsike kerületi leány vezetőtisztnél lehet jelentkezni, részletes információt is ő ad, címe: Szentes, Jókai u. 71. 6600.
Tel: 06-63-322-068

Kerületi hírek, tudnivalók

Rover téli tábor Bánkúton 2001. XII. 26-30. Szervező: Szilágyi József V. ker. rover vt. tel: 06 30 2815-981

Kerületi Elnökünk, Dr. Veress László cserkésztestvérünk gondolatait közöljük részletekben, amelyekkel bevezette internetes bemutatkozó oldalunkat:
Üdvözlet
az Olvasónak!
II. rész
A beköszöntőben csupán néhány tájékoztató adat közlése célszerű, hiszen életünk fontosabb eseményei, örömeink és gondjaink a további oldalakon és fejezetekben lesznek megismerhetők. Csongrád és Békés megye egész területén, Bács-Kiskun-Jász megye egy részén 5 körzetben (Baja, Békéscsaba, Makó, Szeged, Csongrád) 33 cserkészcsapat működik, jelenleg 1.102 cserkésszel. A fenntartó testületek szerinti megoszlás: egyházi 23 csapat (70%), iskolai 5 csapat (15%), egyéb (művelődési ház, alapítvány, önfenntartó) szintén 5 csapat (15%). A parancsnokok közül lelkész 4 fő, pedagógus 7 fő, jogász 2 fő, orvos 1 fő, egyéb foglalkozású 19 fő.
Kiscserkészekkel 4 csapatban foglalkoznak, amely körülmény az utánpótlás szempontjából kifejezetten kedvezőtlen. Ennek változtatására irányuló törekvések az eddigiekben nem jártak kellő sikerrel.
Az őrsvezetőképzés folyamatos és örvendetesen eredményes, a vezetőképző vezetőtiszt odaadó és fáradhatatlan munkássága révén. Öregcserkészek a legtöbb csapathoz tartoznak, változatlan ügybuzgalommal, sajnos egyre fogyatkozó létszámmal igyekeznek segíteni.
Baján, Csongrádon, Szegeden eredményes a vízi élet, Baján és Szegeden emellett a rover cserkészek is egyenletesen sikeres munkát végeznek.
Dr. Veress László
kerületi elnök

Ne feledd!

Megkezdődött
az őrsvezetőképzés!!!
Még lehet jelentkezni december 5-ig. A korábban mellékelt lapon a feltételeket is megtaláljátok.

Őszi portya
kerékpáros különpróba
Az 550. Sz. Márton Áron Cscs. és az 1507. Sz. Árpádházi Szent Margit Cscs. kerékpárok portyán volt október 22-23-án Gencsháton. Hét bátor és erős cserkész teljesítette a kerékpáros különpróba utolsó is akadályát, a 90 km-es távot és megszerezték a próbajelvényt. Gratulálunk nekik, a többieket pedig biztatjuk!

2. Oldal

I. évfolyam 3. szám

Osszuk meg egymással táborozási tapasztalatainkat. A mai számban a táborozással kapcsolatos adminisztráció kérdését szeretném fölvetni előttetek.

Amit minden 14 és 18 év közötti cserkész várt, az végre eljött! Egész pontosan már csak egy évet egy hónapot 25 napot kell várni. A magyarországi válogatóra viszont már most készüljön aki utazni akar! ********************* Szeretnél egyszer eljutni egy Jamboree-ra? Szeretnél ott lenni a 20. Cserkész Világtalálkozón? Szeretnéd megismerni Thaiföldet? Akkor jelentkezz a 20. Cserkész-világtalálkozó részvevőinek válogatására 1984. december 27. és 1988. december 28. között születtél? Két éve cserkész vagy és beszélsz idegen nyelven? Akkor ez a Jamboree rád vár! Csak rajtad múlik, hogy ott leszel-e a kiutazó magyar csapatban. Álmodozz és készülj, mert egy nehéz válogató áll még előtted! Időpontok:
2002. január 31.
a jelentekzés határideje.
2002. február 15.
feladatok beadása.
2002. március 1-3.
VÁLOGATÓ!!!
2002. július 6-14
felkészítő tábor
2002. őszén
felkészítő hétvégék.
2002. dec. 27- 2003. jan. 8.
Világdzsembori
Thaiföldi tartózkodás a jamboree idején túl akár egy hét. Ha mindezt tudod vállalni, sikeresen teljesíted a feladatokat és a válogatón személyesen is bebizonyítod, hogy képes vagy a hagyományokhoz hűen magas színvonalon képviselni a Magyar cserkészetet.
Ne tétovázz! Jelentkezz Te is! Jelentkezni az MCsSz címén lehet: 1255 Budapest, Pf. 192. A borítékon kérjük feltüntetni: "dzsembori".
Jerémiás Béla st.

Arról, hogy a csapatparancsnokok is járjanak utána a híreknek!

Itt van a 20. cserkész világtalálkozó!

Vitafórum:
Táborozási kérdések—be nem jelentett, vagy meg sem tartott táborok

Kedves Csapatparancsnok Testvérek!
Sokszor panaszkodunk, hogy a Kerület, a Szövetség nem törődik velünk. Gondoltunk-e már arra, hogy ott is ugyanolyan elfoglalt emberek vannak, mint amilyen elfoglaltságra mi magunk is hivatkozunk, amikor nem sikerül valamit időben elintéznünk, visszajeleznünk, elküldenünk. DE. Az elfoglaltságból fakadó nehézségeket át lehet hidalni. Mégpedig nem is olyan nagy áron. Ez az áthidalás a személyes, közvetlen kapcsolatok kiépítésével lehetséges. Ne engedd, hogy csupán papíron legyen kapcsolatod vezetőtársaiddal. Ha kérdésed van, próbáld azt személyesen, lehetőleg minél előbb jelezni. Például ha nem érkezik meg a VL, MCS, vagy a bélyeg, akkor igyekezz minél előbb ennek személyesen vagy telefonon utánajárni. Ez abban is segít, hogy nem fogsz fölöslegesen vádaskodni, mert lehet, hogy egyszerűen a postán keveredett el a leveled, vagy összeomlott a számítógépes adatrendszer és csak töredékében sikerült visszabontani az adatokat… Szóval egy telefon akár a kerülethez, akár a szövetséghez. A legutóbbi Sodrásban éppen ezért közöltük a kerületi vezetők elérhetőségét.

A táborozási vezetőtiszt, Nagy János kerületi felelősünk idén nyáron nagyon kevés munkát kapott a csapatoktól a táborok miatt. Mi lehet ennek az oka? Kevés tábort tartottunk? Valószínű, hogy ez is közrejátszott a dologban. De az is, hogy a táborozó parancsnokok egyáltalán nem törődnek azokkal az előírásokkal, amelyek megszabják, hogy milyen feltételek mellett táborozhat egy csapat. Kérjük, ezzel kapcsolatban jelezzétek tapasztalataitokat, gondjaitokat. Hogyan lehet ezen a helyzeten akár olyan tekintetben segíteni, hogy egyre több tábor legyen, akár úgy, hogy a megtartott táborok hivatalosan is bejelentett táborok legyenek?!

4. Oldal

A kommunizmus áldozatainak sírhelyénél jártunk
298-300-301-es parcellák: megérkeztünk. Ahogy Ikotity Jóska bá mesélte, 11 éve a rákoskeresztúri temető ezen elhagyatott részét is bozót nőtte be. Megtorpantunk. Ma több száz kopjafa. Rajtuk nemzeti színű szalag, néhol egy-egy szál virág.
Rengeteg halott... Akikről tudunk. Egy szál ingben dobták át őket a temető kerítésén. "Eltemették" őket, egymás hegyén-hátán, arccal lefelé.
Ma fehér tábla jelzi, amiről annyi időn át hallgattak. a már nem kell keresni őket barátnak és hozzátartozónak, a táblán fent van a név és a sor ahol nyugszanak - a kutatások alapján. "Az 1956-os forradalom és a kommunista diktatúra áldozatai." Nők is vannak közöttük. A tábla világos és áttekinthető, nem úgy, mint a szovjet megszállást követő hatalmi rendszer politikája.
Ma már tisztábban láthatunk. A történelemkönyvek nemcsak az 1917-es októberi forradalomról írnak, hanem megemlítik a bolsevik államcsínyt, a kommunista párt 17. kongresszusának meghamisított szavazását (ugyanis 292-en Sztálin ellen szavaztak), és az ezt követő "tisztogatást" is. "Látványos pereket rendeztek, amelyek során a letartóztatásban meggyötörtek "beismerték" hihetetlen bűneiket - árulás, kémkedés, fegyveres összeesküvés -, majd e bírósági komédiák után meggyilkolták őket." (Salamon K.: Történelem IV.)
Nálunk nem ez történt?
A könyvekben már nem a felszabadulásról olvasunk ("a fasiszta iga alól"), és nem énekeljük a felvonulási dalt: "Nincs e földön boldogabb, szebb ország, minden ember érzi, hogy szabad.” - mégis van 301-es parcellánk.
Az '56-os forradalom, a megtorlás, a Népköztársaság mind távoli nekünk, de nem annyira, hogy nagyszüleink, szüleink ne tudnának mesélni róla. Tankok, lövöldözés, áldozatok, koncepciós perek, félelem... számunkra múlt, számukra valóság volt. Benne éltek. Ők a hiteles forrás. Megérthetjük az életüket, és a jelenünket.
Nem lehetünk közömbösek. Ezrek haltak meg a szabadságért, a mi szabadságunkért, ami számunkra csak elvont fogalom, természetes érték. Fel kell fogni a mészárlás súlyát, hogy soha többé ne fordulhasson elő.
A temetőben Ikotity Jóska bá vezetett minket, ahogy mesélt, a múltból valóság lett. Megtaláltuk a "mieinket", a két kivégzett bajai cserkészt, kőtáblán a nevük: Harczos László (1929-1954) és vitéz Kosztolányi József (1924-1953). A két bajai bajtárs egymás mellett fekszik. Gyertyát gyújtottunk.
Megálltunk Mansfeld Péternek, annak a fiatal fiúnak a sírhelyénél is, akit 1957 nyarán letartóztattak, de mivel még kiskorú volt, a börtönben kellett megvárnia, hogy betöltse 18. életévét, hogy utána pár nappal felakaszthassák.
A halál oka többnyire: tüdőgyulladás...
Mielőtt hazaindultunk, betértünk a Magyar Szentek templomába Lágymányoson. Elmélkedtünk a hűségről, a keresztény életről, elcsendesedtünk. A felelősségre gondoltam. Hogy mit kezdünk azzal, amiért sokezer ember meghalt, az rajtunk múlik, a mi felelősségünk.
Végül közösen imádkoztunk. Megköszöntem Istennek az embereket, a lehetőséget, hogy 2001. októberében a 301-es parcellához elvezetett.
Szettele Katinka
567.sz. Mészáros Lázár cscs. Baja

Az MCsSz rendkívüli tisztképzést hirdet a Vezetők Lapjában. Ajánljuk a csapatparancsnokok és a vezető tisztséget betöltők számára. Ne feledjük, hogy ez a vezetőknek tisztségük vállalásával együtt vállalt kötelességünk is!

Betlehemi Láng fogadására indul egy autóbusz Budapestről. Jelentkezni lehet Tóth Vencel ferences atyánál. Indulás Budapestről a Déli Pályaudvartól december 15-én reggel 6 órakor. Érkezés este 22 órakor. A részvételi költség előreláthatólag 3.000 Ft-ba kerül. Kérem, hogy aki részt szándékozik venni, jelezze postai úton levélben: 2500 Esztergom, Bottyán u. 10. Részletesebb információt a későbbiekben közöl.

Országos cserkészprogramok

3. oldal

I. évfolyam 3. szám

Élménybeszámoló—Carpathia 2001

2001. augusztus 13-22. között Csobánkán került megrendezésre a Közép-kelet-európai cserkészek VI. regionális jamboree-ja, amin kerületünkből is jónéhányan részt vettek. Rengeteg élménnyel és tapasztalattal gazdagodtunk, melyeket szívesen megosztanánk többi Cserkésztestvérünkkel is. November 17-18-án utótalálkozót szervezünk Szegeden, a Kerület otthonában (Dugonics tér 12.). Ennek keretében 17-én, szombaton délután 15-17 óráig élménybeszámolót tartunk mindazoknak, akiket érdekel ennek a nemzetközi tábornak a légköre, felépítése, programja. Videóval és fényképekkel próbáljuk színesebbé tenni az előadást, bemutatva közben néhány ott tanult játékot is. Szeretettel várunk tehát minden érdeklődőt, kiscserkészektől az öregcserkészekig, hogy közösen köszönjük meg és emlékezzünk vissza erre az együtt töltött 10 napra.

I. évfolyam 3. szám

Következő számunk tartalmából: Beszámoló a kerületi tiszti konferenciáról, a KIB ülésről, Carpathia-2001-ről, őv képzésről., országos vezetőtiszti megbeszélésről.